ROMÂNIA 
JUDEŢUL TIMIŞ
MUNICIPIUL TIMIŞOARA
DIRECŢIA PATRIMONIU
COMPARTIMENT  SPAŢII CU ALTĂ DESTINAŢIE 
TMI2023-015863/14.12.2023


REFERAT PRIVIND APROBAREA PROIECTULUI DE HOTĂRÂRE
privind prelungirea contractului de închiriere nr.1165/29.11.2000 încheiat cu
SOCIETATEA COOPERATIVA IGIENA TIMISOARA

Prin cererea înregistrată cu nr. MTM2023-026223/24.11.2023, SOCIETATEA COOPERATIVA IGIENA, solicită prelungirea contractului de închiriere nr.1165/29.11.2000, pentru spaţiul cu altă destinaţie decât aceea de locuinţă din Timişoara, str. General Dragalina, nr.15, sc.A, ap.4, format din 1 magazie, coafura, 2 magazii, în suprafata de 109,36 mp..
Imobilul situat în Timişoara, str. General Dragalina nr.15, sc.A, ap.4, este înscris în CF nr. 452436-C1-U41 Timişoara, nr.top 452436-C1-U41, se află în proprietatea Statului Român prin ICRAL.
Contractul de închiriere nr. 1165/29.11.2000 expiră la data de 31.12.2023. 
Solicitarea de prelungire a fost supusă spre analiză Comisiei de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara precum şi în proprietatea Statului Român aflate în administrarea Consiliului Local al Municipiului Timişoara înfiinţată prin HCLMT nr. 12/26.06.2012 şi modificată prin HCLMT nr. 49/22.02.2022 din data de 12.12.2023, în termenul de valabilitate al contractului. 
Comisia a hotărât ca în conformitate cu prevederile contractuale să aprobe prelungirea contractului de închiriere nr.1165/29.11.2000, pe o perioadă de 3 ani, prețul chiriei fiind de 6 euro/mp/lună.
Considerăm oportună iniţierea proiectului de hotărâre privind prelungirea contractului de închiriere nr. 1165/29.11.2000 încheiat cu COOPERATIVA MESTESUGAREASCA IGIENA, pe o perioadă de 3 ani, îndeplineşte condiţiile  pentru a fi supus dezbaterii și aprobării Consiliului Local al Municipiului Timişoara

